ALMINDELIG OVERSIGT 45 



praktisk talt havde naaet Midten af Grønland, herskede udelukkende vestlige 

 Vinde. Af de 40 Dage blæste der i de 38 en stiv vestlig Brise, som i 12 Dage tvang 

 Ekspeditionen til at ligge stille, og kun 2 Dage var der moderate Vinde eller 

 stille Vejr. Hvorvidt en saadan konstant Vind ned ad Indlandsisens Skraaning 

 er en Undtagelse eller en Regel, ved man til Dato ikke. 



R. Hammer. 



PLANTEVÆKST 



Undersøgelsens Historie og Omfang. Omtrent samtidig med Missions- 

 arbejdet begyndte de første Missionærer en Undersøgelse af Grønlands Naturfor- 

 hold. I Hans Egede's bekendte »Perlustration« finder vi en kort Fremstilling af 

 Landets Plantevækst, illustreret med Figurer af Planter, samlede af hans Søn 

 Povl Egede ved Christianshaab og Godthaab. Dennes »Herbarium vivum«, der 

 endnu eksisterer, er vel nok den ældste Plantesamling fra noget arktisk Land. 

 Efter at Cranz' i naturhistorisk Henseende noget udførligere Værk var udkommet, 

 opfordredes de danske Missionærer til, ved Siden af deres Embedsgerning, at søge 

 Landets Naturforhold oplyst, og flere af dem, især Sverdrup og Fabricius, sendte 

 store Bidrag hjem. Paa Grundlag af Egede's og Sverdrup's Samlinger skrev 

 Rottböll 1770 et vigtigt Bidrag til Kendskabet om Hojnordens Planter. 



Giesecke's grundigere Undersøgelser af Vestkysten 1806 — 13, især i mine- 

 ralogisk Henseende, hvor man jo ventede sig et økonomisk Udbytte, gav tillige 

 en Del Bidrag af botanisk Art. Sydgrønland berejstes 1813 af Wormskjold, 

 1823 af Raben, men ved Jens Vahl's vidtløftige Rejser og grundige botaniske 

 Undersøgelser af Vestkysten fra Syd til Nord 1828—36 tilvejebragtes et saa grun- 

 digt og fyldigt Billede af Floraen dér, at Efterverdenen kun har formaaet at uddybe 

 og udfylde Detaillerne i det. 



Begyndelsen hertil gjordes ved Rink's Rejser 1848 — 69, ved hans og andre 

 Embedsmænds Indsamlinger fra de Egne, hvor de havde deres Virksomhed. I 

 1880 udgav Joh. Lange sin bekendte »Oversigt over Grønlands Flora«, der trods 

 talrige senere Tilføjelser stadig er den vigtigste Haandbog. Og efterat de plan- 

 mæssige Undersøgelser fra dansk Side kom i Gang i Slutningen af Halvfjerdserne, 

 var der næsten altid Botanikere af Fag eller Amatører med paa Ekspeditionerne, 

 som tog sig af Floraens eller Vegetationens Undersøgelser lige til vore Dage. Fra 

 1850 og til vor Tid har et stort Antal Mænd — og nogle Kvinder — indskrevet 

 deres Navne her. Ogsaa Udlændinge tog Del, navnlig Svenske, Englændere, Ty- 

 skere og Amerikanere. Ved alle disse Undersøgelser tilsammen er Vestkystens 

 Plantevækst blevet særdeles godt kendt. Bedst undersøgt er Sydkystlandet, 

 Godthaabsegnen og Kysterne omkring Disko Bugt; næsten uundersøgt er Stræk- 

 ningen fra 74° N. Br. til Kap York, og alle mellemliggende Partier er mindre 

 fuldkomment undersøgte. I 1888 udgav Warming sin klassiske Skildring af Vege- 

 tationen og dens Historie, der senere er suppleret ved Studier af mange forskel- 

 lige Forfattere over Vegetationen i Dele af Landet. 



